Théodore Ballu

Théodore Ballu (1817–1885) oli ranskalainen arkkitehti. Hän oli Louis-Hippolyte Lebas'n oppilas.Ballu, Théodore, Tietosanakirja, osa 11. Täydenysosa, palsta 132. Tietosanakirja-osakeyhtiö 1922

Ballu sai suuren Rooman palkinnon 1840. Kreikasta palattuaan hän toimi Sainte-Clotilde-kirkon rakennustöiden tarkastajana (1850), ja Franz Christian Gaun kuoltua tornien päättäminen, portaalit ja värikäs sisäkoristelu jäivät Ballun tehtäväksi. Pariisin vanhoista kirkoista Tour Saint-Jacques (valmistui 1858) ja Saint-Germain-l’Auxerrois (valmistui 1863) ovat Ballun uudistamia. Runsaan renessanssityylinen, mahtavatorninen La Trinité -kirkko (valmistui 1861–1867) ja romaanistyylinen Saint-Ambroise-kirkko (valmistui 1869) ovat Ballun uudelleen suunnittelemia. Saint-Ambroisesta Ballu julkaisi monografian (1874). Kun Pariisin kommuunin lopulla poltetun Pariisin kaupungintalon korjaamisesta julistettiin kilpailu, Ballu ja Édouard Deperthes saivat ensimmäisen palkinnon (1874) ja tekivät suunnitelman Domenico da Cortonan ("Boccador") vanhaa renessanssirakennusta mukaillen.

 Lähteet 

Aiheesta muualla

Luokka:Ranskalaiset arkkitehdit
Luokka:Vuonna 1817 syntyneet
Luokka:Vuonna 1885 kuolleet